section_heading: Genealogija
paragraph_text: Obitelj Bunić bila je u srodstvu skoro sa svim plemićkim obiteljima Dubrovnika: Bobaljević, Božidarević, Getaldić, Gučetić, Menčetić, Pucić, Prokulić (Prugljević), Saračić, Sorkočević itd. Tako je Ivanu Gunduliću (Giovanni Gondola) majka potjecala iz obitelji Bunić. Do nedavno se u crkvi „Male Braće“ nalazila kapelica sa spomen-pločom s dva grba i dvostrukim imenom Gundulić i Bunić.